
A V I Z

asupra propunerii legislative privind acordarea de despăgubiri sau compensaţii financiare cetăţenilor români, victime ale stării de război din 1944, pentru bunurile distruse de către armatele străine ce au invadat Podişul Transilvaniei

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind acordarea drepturilor băneşti cuvenite persoanelor care deţineau - la data de 1 martie 1990- economii la CEC sub formă de obligaţiuni şi carnete de economii, inclusiv a depozitelor pentru obţinerea unui autoturism, trimisă cu adresa nr. Pl.x 910 din 27 noiembrie 2006 şi înregistrată sub nr.31/1423 din 28 noiembrie 2006.


Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 22 noiembrie 2006.

Guvernul, prin adresa nr. 2147/D.P.S.G./13.07.2006, nu susţine adoptarea acestei propuneri legislative. 

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 6 decembrie 2006.

Membrii comisiei au examinat propunerea legislativă, expunerea de motive şi avizul favorabil al Consiliului Legislativ nr. 921/29.06.2006.
În urma dezbaterilor, cu unanimitate de voturi, s-a hotărât avizarea negativă a propunerii legislative susmenţionate, întrucât nu se precizează sursele financiare necesare acordării despăgubirilor băneşti propuse,   încălcându-se astfel dispoziţia art.138 alin.(5) din Constituţia României, republicată. De asemenea, ar fi inoportună reanalizarea problemei despăgubirilor sau compensaţiilor de război datorate de Republica Ungară, Republica Federală Germania şi Federaţia Rusă în vederea încheierii unui tratat internaţional.
În raport de obiectul şi conţinutul său, propunerea legislativă face parte din categoria legilor ordinare.

